

**ПРИДРУЖНА ДОКУМЕНТАЦИЈА**

**кон**

**ЈАВЕН ПОВИК број 1/2025 година**

**АГЕНЦИЈА ЗА ПОДДРШКА НА ПРЕТПРИЕМНИШТВОТО**

**НА РЕПУБЛИКА СЕВЕРНА МАКЕДОНИЈА**

**ПРОГРАМА ЗА ПОДДРШКА НА ПРЕТПРИЕМНИШТВОТО,**

**КОНКУРЕНТНОСТА И ИНОВАТИВНОСТА**

**НА МАЛИТЕ И СРЕДНИ ПРЕТПРИЈАТИЈА ВО 2025 ГОДИНА**

Избор на организации за деловна поддршка на претприемништвото кои ќе бидат ангажирани во реализација на програмската активност: Стандардизирани менторски услуги (точка 4) од Програмата за развој на претприемништвото, конкурентноста и иновативноста на малите и средни претпријатија во 2025 година (Службен весник бр. 27/2025).

Врз основа на член 22 од Законот за основање на Агенцијата за претприемништво на Република Македонија (Сл. весник бр. 60/03, 161/09, 171/10, 41/14, 64/18 и 3/25); член 12 од Статутот на Агенцијата за поддршка на претприемништво на РМ, Програмата за поддршка на претприемништвото, конкурентноста и иновативноста на малите и средните претпријатија во 2025 година (Сл. Весник 27/2025), Агенцијата за поддршка на претприемништво на Република Северна Македонија, објавува:

**ПРИДРУЖНА ДОКУМЕНТАЦИЈА**

**кон**

**ЈАВЕН ПОВИК број 1/2025 година**

**за пријавување и избор**

**на организации за деловна поддршка на претприемништвото (ОДП)**

**за реализација на програмската активност**

**СТАНДАРДИЗИРАНИ МЕНТОРСКИ УСЛУГИ**

**1. ИМЕ, ОДНОСНО НАЗИВ И СЕДИШТЕ НА ОРГАНИЗАЦИЈА КОЈА ГИ ДОДЕЛУВА СРЕДСТВАТА**

Агенцијата за поддршка на претприемништвото на Република Северна Македонија со седиште на Кеј Димитар Влахов број 3/2, 1000 Скопје (во понатамошниот текст Агенција).

**2. НАМЕНА, ЦЕЛ И ПРЕДМЕТ НА ЈАВНИОТ ПОВИК**

**2.1 Намена и цел на јавниот повик** - Намена на јавниот повик е поддршка на малите и средните претпријатија (во понатамошниот текст МСП) во согласност со Програмата за поддршка на претприемништвото, конкурентноста и иновативноста на малите и средни претпријатија во 2025 година, односно имплементација на програмската активност Стандардизирани менторски услуги како систем за поддршка на МСП за премостување на привремени пречки во работењето, со цел зголемување на бројот на одржливи бизниси со потенцијал за натамошен раст и развој, во согласност со Методологијата за стандардизирани менторски услуги (СМУ).

Целите на јавниот повик, односно на стандардизираните менторски услуги како поддршка на МСП се:

* се поголем број на нови фирми да изградат стабилна и одржлива основа за долгорочен успех,
* се поголем број на фирми да бидат во состојба да остварат повисоки стапки на развој,
* креирање на нови работни места,
* поттикнување на поврзувањето на МСП со специјализираните даватели на советодавни услуги и
* информирање на МСП за програмите за поддршка обезбедени од државните институции и донаторски проекти.

**2.2. Предмет на јавниот повик.** Предмет на јавниот повик е **избор на организации за деловна поддршка на претприемништвото** кои ќе бидат ангажирани за реализација на програмската активност стандардизирани менторски услуги (точка 4), од Програмата за поддршка на претприемништвото, конкурентноста и иновативноста на малите и средни претпријатија во 2025 година.

Активностите и условите за ОДП се дадени во подолу наведената Табела.

Понудувачите треба да ги извршуваат следните задачи:

* потикнување на малите и средните претпријатија за користење на советодавни и стандардизирани менторски услуги со цел подобрување на резултатите од работењето и зајакнување на конкурентноста
* промоција на претприемачката култура и воспоставување партнерства за промовирање на претприемништвото на локално и регионално ниво

Активностите кои ОДП ќе треба да ги извршува и ќе бидат финансирани од страна на АППРСМ наведени се во Табела 1.

**ТАБЕЛА 1:**

|  |
| --- |
| ***АКТИВНОСТИ И УСЛОВИ - “*СТАНДАРДИЗИРАНИ МЕНТОРСКИ УСЛУГИ*“*** |
| Улогата на Организациите за Деловна Поддршка (ОДП) е да ја реализираатпрограмската активност: **Стандардизирани менторските услуги - СМУ**, согласно точка 4 од Програмата за развој на претприемништвото, конкурентноста и иновативноста на малите и средни претпријатија во 2025 година.  **Активности / Одговорности на ОДП во однос на СМУ се следните**:   * Да предложи на Агенцијата лица (со прилог работни биографии со нагласок на практичното искуство во спроведувањето на менаџмент практики за поддршка на претпријатијата и препораки добиени од корисници на услугите), кои ќе бидат обучени и ќe добијат Овластување во 2025 година за натамошна имплементација на програмата на СМУ во 2025 година. Ангажираните лица се обврзани да присуствуваат на сите обуки предвидени да се реализираат во 2025 година и да учествуваат во реализацијата на СМУ согласно програмата за 2025 година. * Да соработува и да ги промовира овластените ментори кои веќе се во базата на ментори на Агенцијата, при реализација на програмата за СМУ за избраните корисници. * Да обезбеди листа на ментори со валидно овластување за работа во системот на СМУ и нивна изјава за достапност за работа согласно Програмата за спроведување менторски услуги за 2025 година. * Известување и промоција на сите активности на Програмата на СМУ, вклучувајќи и содржината и условите за добивање на услугата во регионот во нивно покривање. * Навремено и целосно информирање на потенцијалните/заинтерсираните корисници на програмата за СМУ со условите за учеството на Јавниот повик кој ќе биде објавен вo текот на 2025 година. * Да обезбеди информации во врска со услугите/активности кои ќе бидат испорачани за избраните корисници, препорачани од страна на ОДП, согласно условите за учество на Јавниот повик кој ќе биде објавен во текот на 2025 година. * Да собира апликации од заинтересираните потенцијални корисници на менторските услуги во времетраењето на јавниот повик. * Да ги обработи пристигнатите барања, изврши проверка на исполнувањето на формалните услови, т.е. предселекција. и истите да ги проследи до Комисијата за избор на корисници на менторските услуги во АППРСМ * По добивањето на одлуката за избраните корисниците на менторските услуги од стана на АППРСМ, за истото да ги извести сите учесници на повикот (одобрени и одбиени барања) и да склучи договори за реализација на СМУ. * Да овозможи спроведување на соодветен број часови согласно Упатството на СМУ на избраните корисници, согласно Јавниот повикот за 2025 година. * По завршувањето на процесот на менторирање, да подготви и достави до Агенцијата завршни извештаи во печатена и електронска форма, кои ќе бидат основа за исплата за реализираната активност од страна на Агенцијата, * При промовирање на Програмата на СМУ, ОДП треба да ги наведат името и знакот на Агенцијата како и на кофинансиерите на програмата. |
| **Услови за кадарот задолжен за директна реализација на СМУ**:   * Да има најмалку 1 лице, вработено и/или работно ангажирано во ОДП |
| **Верификација на сработеното се врши преку:**   * Изработка и доставување на завршни извештаи за текот и резултатите од работа помеѓу овластениот ментор и корисникот на услугата, согласно одредбите од Упатството за спроведување на СМУ, мониторингот и евалуцијата на задоволството на корисниците на услугата (кои ги спроведува Агенцијата). |

**3. СОДРЖИНА НА ПРИЈАВАТА**

Пријавата треба да содржи:

**3.1. Општи услови (документи):**

* Име, адреса и седиште на понудувачот,
* Решение за регистрација и тековна состојба од Централен регистар,
* Копија од последна завршна сметка предадена во Централен регистар,
* Уверение за платени даноци издадено од даночните органи,
* Изјава на понудувачот со која се прифаќаат условите од јавниот повик.

Бараните документи треба да не се постари од 6 месеци од денот на издавањето и да бидат доставени во оригинален примерок или копија заверена од понудувачот.

**3.2 Посебни услови** (со кои понудувачот ја докажува техничката способност):

3.2.1. Техничка и просторна оспособеност на седиштето на апликантот каде ќе се реализират активностите предмет на јавниот повик.

Апликантот треба да ги исполнува следните услови:

3.2.1.1.Поседување на соодветен простор за изведување на активностите.

3.2.1.2.Поседување на соодветна информатичка опрема за изведување на предметот на јавниот повик вклучувајќи опрема за презентација.

Се потврдува со:

* Листа за поседување на соодветен деловен простор (површина, бр. на канцеларии) и преглед на соодветна информатичка опрема, потпишана од понудувачот.

3.2.2 Обучен кадар за спроведување на предметот на јавниот повик

Ангажираните лица задолжени за директно спроведување на предметот на јавниот повик треба да се со работно искуство од најмалку 5 години во областа на бараниот предмет и да ги задоволат условите неопходни за кадарот задолжен за директна реализација наведени во Табелата 1. Задолжително за оваа работна задача е Високо образование, добро познавање на англискиот јазик и работа со компјутерски програми неопходни за реализација на предметот на набавката.

Се потврдува со

* Работни биографии и изјави од персоналот кои ќе бидат задолжени за реализација на предметот на јавниот повик,
* Преглед на стекнати обуки, семинари и работилници (поткрепени со добиени сертификати) поврзани со програмската активност и претприемништвото.

3.2.3 Реализација на проекти/активности во практична поддршка на деловното работење на МСП/претприемништвото во последните пет години, особено оние за кои постојат релевантни анализи, истражувања и независни анкети за ефектите од истите.

Се потврдува со:

* Список на реализирани проекти/активности во областа на обуките, семинарите, работилниците и директните консултантски и други услуги од областа на малото стопанство, за менторирање на МСП, со назначување на поединечната вредност на проектите, бројот на корисници и референтна листа на партнери и соработници. Како доказ за реализирани проекти/активности, покрај потврдениот список од страна на понудувачот, потребно е да се достават и следните документи:
* Препораки добиени од корисниците на услугите, како и за остварена соработка со домашни и/или странски проекти, институции и организации од областа на развојот на малото стопанство.
* Рекламен, проспектен и друг вид на презентациски и извештаен материјал, со кој се докажува способноста за управување со проекти и извештајно работење.

3.2.4 Деловна поврзаност со локалните и регионалните институции за поддршка на малото стопанство

Се потврдува со:

* Број на реализирани заеднички проекти, договори и меморандуми за соработка, согласност од општинските совети за заедничка работа, настапување и реализација на локални, регионални и меѓугранични проекти и други акти.

**3.3. Право да поднесуваат понуди** имаат институции чиј предмет на работа е поддршка на претприемништвото и малото стопанство, наведени во член 20 од Законот за основање на Агенцијата за претприемништво на Република Македонија (Сл. весник бр. 60/03, 161/09,171/10, 41/14, 64/18).

**4. ЦЕЛНИ ГРУПИ/КОРИСНИЦИ**

Како целни групи кои се корисници на менторскиот систем се МСП.

**5. КРИТЕРИУМИ ЗА ИЗБОР НА НАЈПОВОЛЕН ПОНУДУВАЧ**

Основни критериуми врз основа на кои Агенцијата ќе ја оценува способноста на организациите за деловна поддршка за извршување на предметот на јавниот повик:

|  |  |  |
| --- | --- | --- |
|  | **Опис** | **Поени** |
| а) | Обучен кадар | 40 |
| б) | Реализирани проекти/активности од областа на претприемништвото, односно практична поддршка на деловното работење на МСП. | 30 |
| в) | Деловна поврзаност со локалните и регионалните институции за поддршка на малото стопанство | 15 |
| г) | Техничка и просторна оспособеност на апликантот каде ќе се реализират активностите | 15 |

**6. ДИНАМИКА НА РЕАЛИЗАЦИЈА НА ПРЕДМЕТОТ НА ЈАВНИОТ ПОВИК:**

МАРТ - ДЕКЕМВРИ 2025 година

**7. ВКУПНИ БУЏЕТСКИ СРЕДСТВА ЗА ПРОГРАМСКА АКТИВНОСТ**

* Стандардизирани менторски услуги – 3.200.000,00 денари.

Средствата се наменети за исплата на овластени ментори, обуки, за административни трошоци на ОДП за реализација на активностите.

**8. РОК И НАЧИН НА ДОСТАВУВАЊЕ НА ДОКУМЕНТАЦИЈАТА**

Пријавите треба да се достават/пристигнат во архивата на Агенцијата во рок од 10 дена од денот на објавувањето на јавниот повик, односно **најдоцна до 20.03.2025 година, до 15:30.**

Пријавата со бараните документи се доставува на следната адреса:

**Агенција за поддршка на претприемништвото на Република Северна Македонија**

**Кеј Димитар Влахов бр. 3/2, 1000 Скопје.**

На ковертот треба да биде назначено:

**»ПРИЈАВА ЗА ЈАВЕН ПОВИК БР.1 ЗА ИЗБОР НА ОРГАНИЗАЦИИ ЗА ДЕЛОВНА ПОДДРШКА НА ПРЕТПРИЕМНИШТВОТО - СТАНДАРДИЗИРАНИ МЕНТОРСКИ УСЛУГИ**

**– НЕ ОТВОРАЈ«**. На задната страна на ковертот задолжително да се наведе името на подносителот.

Нецелосните пријави, како и пријавите што ќе се достават или пристигнат по истекот на наведениот рок, нема да бидат разгледувани.

Дополнителни информации на тел. 02/3120-132

в.д. Директор

Даниела Димовска